CCET ใช้งบราว 525 ลบ. ซื้อหุ้นบริษัทเซมิคอนดัคเตอร์ที่ไต้หวัน
CCET ใช้งบ 15 ล้านเหรียญฯ หรือราว 525 ลบ. (ณ ค่าเงินบาทล่าสุด 35 บ.) เข้าซื้อหุ้น “บ.Dawning Leading Technology” ซึ่งเป็นบริษัทเซมิคอนดัคเตอร์ที่ประเทศไต้หวัน จำนวน 9.2% 
19 ส.ค. 2558

บริษัท แคล-คอมพ์ อี เล็คโทรนิคส์ (ประเทศไทย) จำกัด (มหาชน) หรือ CCET ระบุว่า บริษัทได้เข้าซื้อหุ้น 9.2% ในบริษัท Dawning Leading Technology Inc. (Dawning) ซึ่งเป็นบริษัทเซมิคอนดัคเตอร์ ในประเทศไต้หวัน ด้วยมูลค่า 448 ล้านเหรียญไต้หวัน หรือราว 15 ล้านเหรียญสหรัฐ หรือราว 525 ล้านบาท (ณ ค่าเงินบาทล่าสุด 35 บาท)
โดยได้ดำเนินการแล้วเสร็จเมื่อเดือน ก.ค.58 จะทำให้บริษัทได้มาซึ่งทรัพยากรทางด้านเทคโนโลยีบรรจุภัณฑ์แบบ  IC  และ IC/s PCB RD สำหรับอุตสาหกรรมและการลงทุนในอนาคต
ทั้งนี้ การเข้าลงทุนดังกล่าวเป็นไปตามมติของคณะกรรมการบริษัทเมื่อวันที่ 13 พ.ค.58 ที่อนุมัติให้เข้าลงทุนในบริษัทดังกล่าว ซึ่งทำบรรจุภัณฑ์ IC , Modules, Cards, Test and Turn -Key solution โดยมีทุนจดทะเบียน 3.5 พันล้านเหรียญสหรัฐ หรือ 3.5 ล้านหุ้น สำหรับเงินที่ใช้ในการซื้อหุ้นครั้งนี้มาจากรายได้จากการดำเนินงานของบริษัท